Bănci și Asigurări

Ministerul de Finanţe a redeschis o emisiune de titluri scadentă în septembrie 2029 şi s-a împrumutat cu 832,8 mil. lei peste nivelul de 500 mil. lei programat, la o dobândă anuală de 4,67%.

La licitaţie au participat şapte dealeri primari.

Volumul total al cererii a fost de 1,49 mld. lei, triplu faţă de nivelul programat, din care ofertele competitive au totalizat 1,4 mld. lei, iar cele necompetitive 83 mil. lei.

Rata cuponului a fost de 5%, iar randamentul până la maturitate aferent preţului acceptat a fost de 4,67%.

Din valoarea nominală adjudecată de 832 mil. lei, suma oferita de bănci în nume şi cont propriu s-a ridicat la 749 milioane lei, iar ofertele necompetitive au totalizat 83,8 mil. lei.

În decembrie, statul a programat licitaţii în volum de 5,9 mld. lei, din care 1 mld. lei prin certificate de trezorerie

Ratele de dobândă la titluri de stat au înregistrat săptămâna trecută scăderi marginale: pe scadenţa 10 ani cu două puncte bază la 4,625%.